Tiltale for overtrædelse af lov om euforiserende stoffer § 3, stk. 1, jf. § 1, stk. 3, jf. bekendtgørelse om euforiserende stoffer § 30, jf. § 3, stk. 2, jf. bilag 1, liste B, nr. 30. Påstand om konfiskation
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Narkotika;
Strafferetlige sanktioner og andre foranstaltninger;

/

Presseresume:

49-årig mand fra en mindre by i nærheden af Brande
idømt 3 måneders fængsel for besiddelse af 42,57 gram
amfetamin

Sagsnummer: SS 3779/2021

En 49-årig mand var tiltalt ved Retten i Herning for at være i besiddelse af 42,57 gram am-
fetamin med henblik på videreoverdragelse. Politiet havde modtaget et anonymt tip om, at
manden havde amfetamin i sin bil og ransagede den 8. januar 2021 bilen. Under fører-sædet
fandt politiet en apotekerpose med amfetamin, lægeordinerede morfintabletter ud-stedt til et
familiemedlem, en ske og en digital vægt. Den 49-årige mand nægtede sig skyl-dig og
forklarede, at han ikke brugte amfetamin, og at han lige var komme tilbage efter et besøg hos
sin kæreste. Bilen havde stået ulåst fra fredag til lørdag, og stoffet måtte i den periode være
blevet anbragt i bilen. Han vidste ikke, hvem der havde anbragt det men an-tog, at det var et
familiemedlem til kæresten, som ikke ønskede hans besøg. Morfinpillerne havde han
tidligere bragt over til kæresten i forbindelse med, at hun havde tandpine, og han vidste
heller ikke, hvordan de var havnet i posen med amfetamin. Ud over posen med amfetamin
fandt politiet i mandens kuffert, som lå i bagagerummet, en apotekerpose ma-gen til den
pose, som lå under førersædet.
Retten dømte manden for at have været i besiddelse af amfetaminen med henblik på vide-
reoverdragelse og lagde ved afgørelsen vægt på, at amfetaminen var fundet i en apoteker-
pose i hans bil sammen med en digitalvægt, nogle morfinpiller udstedt til et familiemed-lem,
en digitalvægt og en ske. Retten lagde herudover vægt på, at der i mandens kuffert var fundet
en pose magen til den, som amfetaminen lå i. Retten bemærkede, at den 49-årige mands
forklaring om, at et familiemedlem skulle have lagt en så stor mængde amfe-tamin i hans bil
for at hindre hans besøg var så utroværdig, at den kunne tilsidesættes. Straffen blev fastsat til
ubetinget fængsel i 3 måneder og herudover skete der konfiskation af bl.a. amfetaminen og
digitalvægten.
Den 49-årige mand modtog dommen.

Dommen er afsagt den 14. februar 2022



/